घरेलु भूमिमा जितको दबाब
भारत महाराष्ट्रको कोलापुरबाट भर्खरै स्वदेश फिरेको छ नेपाली कबड्डी टोली । नयाँ अनुभव, उर्जा र उत्साह बोकेर । दक्षिण एसियामा कबड्डीको ‘सुप्रिम पावर’ मानिने भारतका विभिन्न घरेलु टोलीसँग कात्तिक २६ र २७ गते कोलापुरमा भिडेका महिला/पुरुष टोलीका खेलाडी चिसिँदै गएको काठमाडौंको मौसममा १३ औं दक्षिण एसियाली खेलकुद (साग) को तयारीलाई साँझ–बिहान प्रशिक्षणमा व्यस्त छन् ।
काठमाडौँ — भारत महाराष्ट्रको कोलापुरबाट भर्खरै स्वदेश फिरेको छ नेपाली कबड्डी टोली । नयाँ अनुभव, उर्जा र उत्साह बोकेर । दक्षिण एसियामा कबड्डीको ‘सुप्रिम पावर’ मानिने भारतका विभिन्न घरेलु टोलीसँग कात्तिक २६ र २७ गते कोलापुरमा भिडेका महिला/पुरुष टोलीका खेलाडी चिसिँदै गएको काठमाडौंको मौसममा १३ औं दक्षिण एसियाली खेलकुद (साग) को तयारीलाई साँझ–बिहान प्रशिक्षणमा व्यस्त छन् ।घरेलु मैदानमा सुखद नतिजा हात पार्ने दबाबबीच खेलाडी प्रशिक्षणमा व्यस्त भएका हुन् । खेलतालिका सार्वजनिक भइसकेको छैन । सहभागी देशको टुंगो भने लागिसकेको छ । भारत, श्रीलंका, बंगलादेश, पाकिस्तान र नेपालका खेलाडी हल्चोकस्थित सशस्त्र प्रहरीको हलमा प्रतिस्पर्धा गर्नेछन् । महिला/पुरुष दुवै टोलीका खेलाडी अहिले सुन्धारास्थित नेपाली सेनाको हलमा अन्तिम तयारी गरिरहेका छन् । तेस्रो चरणको छनोट प्रक्रिया सकिँदासम्म दुवै टोलीको (महिला/पुरुष) अन्तिम नाम आइसकेको छ । कोलापुर प्रशिक्षणपछि १२–१२ खेलाडीको टुंगो लागेको हो ।कबड्डीमा नेपालको अन्तर्राष्ट्रिय सहभागिताको इतिहास लामो भए पनि जितको संयोग भने बिरलै जुरेको छ । छिमेकी भारत कबड्डीको परम्परागत शक्ति मानिन्छ भने बंगलादेशको राष्ट्रिय खेल नै कबड्डी हो । श्रीलंका र पाकिस्तान पनि कम आँक्न मिल्ने टोली होइनन् । अर्को संयोग नेपाली टोली कोलापुरका व्यस्त हुँदा बंगलादेशी र श्रीलंकन खेलाडी पनि भारतकै हरियाणामा अभ्यासरत थिए । हरियाणालाई घरघरै कबड्डी खेलाडीको सहरका रूपमा लिने गरिन्छ । प्रतिस्पर्धी देशको तयारी पनि उस्तै उम्दा भएको बुझेका नेपाली प्रशिक्षकहरू यो सागमा घरेलु मैदान र समर्थकमाझ परिणाम आफ्नो पक्षमा पार्ने ठूलो दबाबमा छन् । ‘मैदान र समर्थक हाम्रो साथमा छन्, खेलाडीले पनि त्यहीअनुरुप निकै मिहिनेत गरिरहेका छन्,’ मुख्य प्रशिक्षक तारासिंह भाट भन्छन्, ‘महिला/पुरुष दुवै टोलीलाई फाइनलसम्म पुर्‍याउने लक्ष्य लिएका छौं ।’कोलापुरको स्थानीय र मुम्बईको अर्को टोलीसँग ६–६ वटा प्रतियोगितामा प्रतिस्पर्धा गरेर स्वदेश फर्किएका थिए नेपाली खेलाडी । पुरुष खेलाडीलाई साउनदेखि नै मुख्य प्रशिक्षक भाट, प्रशिक्षक मोतीराज पनेरु र सहायक प्रशिक्षक लोकबहादुर विष्टले प्रशिक्षण दिइरहेका छन् । महिला टोली भने सहायक प्रशिक्षक पार्वती राई र विष्णुदत्त भट्टको प्रशिक्षणमा खारिएको छ । सागमा सहभागिताको इतिहास लामो भए पनि नेपाली पुरुष कबड्डीले अपेक्षित सफलता भने हात पार्न सकेको छैन । बंगलादेशमा सम्पन्न ११ औं सागमा पुरुष खेलाडीले कांस्य पदक हात पारेका थिए । त्यो नै सागमा अहिलेसम्मको ठूलो पदक हो । महिला खेलाडी भने केही भाग्यमानी निस्किए । उनीहरूले बंगलादेश र तीन वर्षअघि भारतको गुवाहाटी–सिलोङमा सम्पन्न १२ औं सागमा देशका लागि कांस्य पदक भित्र्याए । ‘यसपल्ट पनि महिलामा फाइनल पुग्ने लक्ष्यसाथ तयारी तीव्र बनाएका छौं,’ सहायक प्रशिक्षक विष्णुदत्त भट्ट भन्छन् ।पुरुष टोलीका जयबहादुर बोहरा, लालमोहर यादव र कल्याण भुजेल अनुभवी खेलाडी मानिन्छन् । उनीहरूले भारतको गुवाहाटीमा सम्पन्न १२ औं सागमा सहभागिता जनाएका थिए । गुवाहाटी सागमै महिलाले कांस्य जित्दा त्यतिबेलाका महत्त्वपूर्ण खेलाडी कोषमाया बस्नेत र मेनुका राजवंशी यसपलि दोहोरिएका छन् । सुरुआतमा ट्रेनिङ भेन्युमै रुमल्लिए खेलाडी । सुन्धारामै रहेको एनसीसीको हलमा प्रशिक्षण गरिरहेका खेलाडी केही दिनयता सेनाको व्यवस्थित हलमा सरेका हुन् । बन्द प्रशिक्षणका लागि २८–२८ खेलाडी छनोट भएका थिए । तीन चरणको छनोट प्रक्रिया पूरा गरेपछि साग खेल्ने १२–१२ जना ‘भाग्यमानी’ खेलाडीको टुंगो लगाइएको छ । ‘एक–दुई दिनमै दुवै टोली कप्तानको नाम पनि घोषणा गरिनेछ,’ मुख्य प्रशिक्षक भाट भन्छन्, ‘पुरुष/महिला दुबै टोलीले राम्रो तयारी गरे पनि महिलामा हामीले बढी नै आस गरेका छौं ।’१३ औं साग खेल्ने कबड्डी टिमपुरुष खेलाडीमहिला खेलाडी